wannaphong/clean_thaiwikipedia huggingface dataset:
# การกราดโจมตี
ในกฎหมายมนุษยธรรมระหว่างประเทศ และกฎหมายอาญาระหว่างประเทศ การกราดโจมตี (indiscriminate attack) หมายถึงการโจมตีทางทหาร ซึ่งเพิกเฉยหรือประสบความล้มเหลวในการแบ่งแยกระหว่างเป้าหมายทางทหารโดยชอบ (legitimate military target) และบุคคลที่ได้รับความคุ้มครอง (protected persons) ถือเป็นการโจมตีที่ก่อให้เกิดความเสียหายทั้งต่อสิ่งทางทหารของข้าศึกและต่อสิ่งที่ได้รับความคุ้มครอง อันเป็นการละเมิดหลักการแบ่งแยกพลรบกับพลเรือน การกระทำเช่นว่านี้ถือเป็นการก่ออาชญากรรมสงครามตั้งแต่ปี 1977 ตามข้อ 51 ของพิธีสาร 1 อนุสัญญาเจนีวา

ตัวอย่างของการกระทำที่ถือเป็นการกราดโจมตี เช่น การกระหน่ำยิงปืนโดยไม่แน่ใจว่าเป้าหมายใช่ข้าศึกหรือไม่, การปฏิบัติการโจมตีทางอากาศภายใต้ทัศนวิสัยจำกัด, การโจมตีด้วยอาวุธแม่นยำต่ำต่อเป้าหมายทางทหารที่ถูกแวดล้อมชิดติดสิ่งปลูกสร้างของพลเรือน เป็นต้น รวมถึงกรณีที่ผู้บังคับบัญชาเลือกที่จะไม่สนใจต่อลักษณะของเป้าหมาย และกรณีที่ผู้บังคับบัญชาเลือกใช้อาวุธ/ยุทธวิธีที่เป็นถือการกราดโจมตีโดยธรรมชาติของมัน (เช่นระเบิดลูกปราย, ทุ่นระเบิดต่อต้านบุคคล, อาวุธนิวเคลียร์) อย่างไรก็ตาม ปฏิบัติการที่โจมตีโดยเจตนาหรือโจมตีโดยตรงต่อพลเรือนจะมิถือว่าเป็นการกราดโจมตี เนื่องจากกำหนดพลเรือนเป็นเป้าหมายตั้งแต่ต้น
# บุคคลที่ได้รับความคุ้มครอง
บุคคลที่ได้รับความคุ้มครอง (protected persons) หมายถึงบุคคลที่กฎหมายมนุษยธรรมระหว่างประเทศ กำหนดให้ได้รับความเคารพและความคุ้มครองจากการตกเป็นเป้าหมายโจมตี และจากการถูกบังคับให้กระทำการอันขัดต่อจรรยาบรรณและหน้าที่ของตน ทั้งนี้ไม่ว่าผู้นั้นจะเข้ามีส่วนในการขัดกันทางอาวุธหรือไม่ก็ตาม ซึ่งเป็นบทบัญญัติในอนุสัญญาเจนีวา 1949 และพิธีสารเพิ่มเติมอนุสัญญาดังกล่าวในปี 1977

บุคคลที่ได้รับความคุ้มครองซึ่งมีความเกี่ยวข้องกับกองทัพ
กฎหมายกำหนดให้บุคคลจำพวกนี้ได้รับการปฏิบัติและการดูแลเอาใจใส่โดยปราศจากการแบ่งแยก

 ผู้บาดเจ็บและป่วยไข้ในกองทัพในสนามรบ
 ผู้ซึ่งบาดเจ็บ ป่วยไข้ และเรือต้องอับปาง สังกัดในกองทัพขณะอยู่ในทะเล
 บุคลากรทางการแพทย์ และบุคลากรทางศาสนา
 ผู้สื่อข่าวสงคราม

บุคคลมีสถานะพิเศษ
บุคคลจำพวกนี้จำเป็นต้องได้รับการพิจารณาเพิ่มเติม
 ทหารผู้ละทิ้งหน้าที่ ซึ่งตกอยู่ในความควบคุมตัวโดยภาคีปฏิปักษ์ จะได้สถานะเชลยศึก หรือสถานะที่ดีกว่า
 ทหารผู้แปรพักตร์ ซึ่งตกอยู่ในความควบคุมตัวโดยภาคีต้นสังกัด ไม่มีสิทธิ์ได้สถานะเชลยศึก
 สายลับ ถ้าเป็นพลรบมีเครื่องแบบให้ถือเป็นเชลยศึก แต่ถ้าเป็นพลเรือนหรือพลรบไม่มีเครื่องแบบให้ถือไม่เป็นเชลยศึก
 ทหารรับจ้าง ไม่มีสิทธิ์ได้สถานะเชลยศึกหรือพลรบ จึงไม่เป็นบุคคลที่รับความคุ้มครอง

บุคคลพลเรือน
อนุสัญญาเจนีวาฉบับที่สี่ให้ความคุ้มครองต่อเฉพาะพลเรือนที่อยู่ในพื้นที่ของภาคีปฏิปักษ์ (อันหมายถึงบุคคลพลเรือนที่อยู่ในอาณาเขตประเทศของตนในส่วนที่ถูกข้าศึกยึดครอง) และต้องเป็นพลเรือนที่ไม่มีส่วนร่วมในการสู้รบ พลเรือนจำพวกนี้ได้รับการคุ้มครองดูแลบนทางมนุษยธรรม ไม่ถูกทรมาน สังหาร หรือทารุณกรรมทางเพศ (พลเรือนสัญชาติที่มิได้เข้าเป็นภาคีแห่งอนุสัญญาฉบับที่สี่จะไม่ได้รับความคุ้มครองตามนี้)

 พลเรือนจะได้ร้บความคุ้มครองโดยทั่วไปจากอันตรายซึ่งเกิดขึ้นจากการปฏิบัติการทางทหาร
 พลเรือนจะไม่ตกเป็นเป้าหมายแห่งการโจมตี และการคุกคาม
 พลเรือนจะไม่ถูกบังคับให้ออกจากอาณาเขตของตน เว้นแต่ในกรณีความมั่นคงของพลเรือนหรือด้วยเหตุผลทางการทหารอันมิอาจเลี่ยง
# จูกัดกิ๋น
จูกัดกิ๋น เป็นบุคคลในยุคสามก๊ก อาจหมายถึง:

 จูกัดกิ๋น (จูเก๋อ จิ่น) (諸葛瑾; ค.ศ. 174-241) พี่ชายของจูกัดเหลียงและเป็นขุนนางของรัฐง่อก๊ก
 จูกัดกิ๋น (จูเก่อ จฺวิน) (諸葛均) น้องชายของจูกัดเหลียงและเป็นขุนนางของรัฐจ๊กก๊ก
# เจมส์ บี. โดโนแวน
เจมส์ บริตต์ โดโนแวน (29 กุมภาพันธ์  1916 – 19 มกราคม 1970)Donovan, James B. , socialarchive.iath.virginia.edu, access date 5 June 2015Dr. James B. Donovan, 53, Dies, New York Times, January 20, 1970, access date June 5, 2015 เป็นทนายความชาวอเมริกันและเจ้าหน้าที่ กองทัพเรือสหรัฐ ในสำนักงานวิจัยและพัฒนาวิทยาศาสตร์ และสำนักบริการด้านยุทธศาสตร์ (สำนักบริการด้านยุทธศาสตร์เป็นบรรพบุรุษของสำนักข่าวกรองกลาง) ในที่สุดก็กลายเป็นที่ปรึกษาทั่วไปของสำนักบริการด้านยุทธศาสตร์ และผู้เจรจาทางการทูตระหว่างประเทศ 

โดโนแวนเป็นที่รู้จักจากการเจรจาแลกเปลี่ยนแฟรนซิส แกรี พาวเวอส์ นักบิน U-2 ชาวอเมริกันที่ถูกจับในปี 1960–1962 และเฟรเดอริก ไพรเออร์ นักศึกษาชาวอเมริกันเพื่อแลกกับรูดอล์ฟ เอเบล สายลับโซเวียต และสำหรับการเจรจาการปล่อยตัวและส่งกลับนักโทษ 9,703 คนที่คิวบาจับไว้ในปี 1962 หลังจากความล้มเหลวในการบุกครองอ่าวหมู
# ซุนโฮ
ซุนโฮ เป็นบุคคลในยุคสามก๊ก อาจหมายถึง:

 ซุนโฮ (ซุน เหอ) (孫和; ค.ศ. 224-253) รัชทายาทของรัฐง่อก๊ก เป็นโอรสของซุนกวนจักรพรรดิผู้ก่อตั้งรัฐง่อก๊ก
 ซุนโฮ (ซุน เฮ่า) (孫皓; ค.ศ. 243-284) จักรพรรดิลำดับที่ 4 ของรัฐง่อก๊ก เป็นโอรสของซุนโฮ (ซุน เหอ)
# เล่งทอง
เล่งทอง เป็นบุคคลชาวจีน อาจหมายถึง:

 เล่งทอง (หลิง ถ่ง) (凌統; ค.ศ. 189–217) ขุนพลของขุนศึกซุนกวนในยุคราชวงศ์ฮั่นตะวันออก
 เล่งทอง (ลั่ว ถ่ง) (駱統; ค.ศ. 193-228) ขุนนางของขุนศึกซุนกวนในยุคราชวงศ์ฮั่นตะวันออกและขุนนางของรัฐง่อก๊กในยุคสามก๊ก
# เอียวหู
เอียวหู เป็นบุคคลในยุคสามก๊ก อาจหมายถึง:

 เอียวหู (หยาง ฟู่) (楊阜) ขุนนางของรัฐวุยก๊ก
 เอียวหู (หยาง หยง) (楊顒) ขุนนางของรัฐจ๊กก๊ก
# อะวิวฟรอมเดอะท็อปออฟเดอะเวิลด์
อะวิวฟรอมเดอะท็อปออฟเดอะเวิลด์  เป็นสตูดิโออัลบั้มชุดที่ 15 ของวงดนตรีโพรเกรสซิฟเมทัลชาวอเมริกัน ดรีมเทียเตอร์ ออกจำหน่ายเมื่อวันที่ 22 ตุลาคม ค.ศ. 2021 เป็นอัลบั้มแรกของวงที่บันทึกที่สตูดิโอ DTHQ (สำนักงานใหญ่ดรีมเทียเตอร์) เป็นอัลบั้มแรกนับตั้งแต่อัลบั้ม แบล็กคลาวส์แอนด์ซิลเวอร์ไลนิงส์ (ค.ศ. 2009) ที่มีน้อยกว่า 9 แทร็ก และเป็นอัลบั้มแรกนับตั้งแต่อัลบั้ม ดรีมเทียเตอร์ (ค.ศ. 2013) ที่มีแทร็กความยาวอย่างน้อย 10 นาทีและปิดท้ายด้วยแทร็กที่ยาวที่สุด อัลบั้มนี้ยังเป็นอัลบั้มสุดท้ายของวงที่มีไมค์ แมนจีนี เป็นมือกลอง ซึ่งออกจากวงไปเมื่อเดือนตุลาคม ค.ศ. 2023 หลังจากการกลับมาของไมค์ พอร์ตนอย มือกลองคนก่อนหน้า

 เบื้องหลังและการผลิต 
วงเริ่มทำอัลบั้ม อะวิวฟรอมเดอะท็อปออฟเดอะเวิลด์ ประมาณหนึ่งปีหลังออกอัลบั้มล่าสุดในขณะนั้น ซึ่งคืออัลบั้ม ดิสแทนซ์โอเวอร์ไทม์ (ค.ศ. 2019) เมทัลแอดดิกส์ (Metal Addicts) รายงานไว้เมื่อเดือนเมษายน ค.ศ. 2020 ว่าดรีมเทียเตอร์ (ซึ่งเพิ่งเปลี่ยนแปลงกำหนดการออกทัวร์และในที่สุดก็ยกเลิกไปเนื่องจากการระบาดทั่วของโควิด-19) กำลังวางแผนที่จะทำอัลบั้มใหม่ใน ค.ศ. 2021 ในเรื่องทิศทางของอัลบั้ม จอห์น เปตรุชชี มือกีตาร์ กล่าวในการสัมภาษณ์กับอัลติเมตกีตาร์ เมื่อเดือนสิงหาคม ค.ศ. 2020 ว่า "โปรเจ็กต์แปดสายกับเออร์นีบอลมิวสิกแมน (Ernie Ball Music Man) เป็นสิ่งที่เรากำลังทำอยู่และหวังว่าจะพัฒนาต่อในปีนี้ ผมหวังว่าในอัลบั้มถัดไปของดรีมเทียเตอร์ ผมจะสามารถเอามันมาใช้ได้" เปตรุชชียืนยันในภายหลังในระหว่างการให้สัมภาษณ์กับรีวอลเวอร์ ในเดือนตุลาคม ค.ศ. 2020 ว่าภายในไม่กี่สัปดาห์ข้างหน้า วงจะมุ่งหน้าไปที่ DTHQ (สตูดิโอของวงที่สร้างขึ้นใหม่) เพื่อเริ่มทำอัลบั้มใหม่

สมาชิกสี่ในห้าคนเขียนเพลงร่วมกันในสตูดิโอ ในขณะที่นักร้องนำ เจมส์ ลาบรี มีส่วนร่วมผ่านการประชุมทางวิดีโอจากแคนาดาแทน เพื่อไม่ให้เสียงของเขาเป็นอันตรายจากสถานการณ์ในช่วงเวลานั้น เปตรุชชีตอบสัมภาษณ์เกี่ยวกับความคืบหน้าของอัลบั้มว่า ช่วงของการเขียนเพลงนั้นเริ่มต้นได้ดี ช่วงเวลาการทำอัลบั้มกินเวลาตลอดสี่เดือนจนถึงเดือนมีนาคม หลังจากนั้นในที่สุด ลาบรีก็บินจากแคนาดาไปพบกับอีกสี่คนในนิวยอร์กเพื่อบันทึกเสียงร้อง การบันทึกเสียงครั้งนี้ยังถือเป็นการร่วมงานครั้งแรกของดรีมเทียเตอร์กับแอนดี สนีป (Andy Sneap) ซึ่งเป็นผู้มิกซ์และมาสเตอร์อัลบั้มนี้ และยังได้เคยร่วมงานกับเปตรุชชีในอัลบั้มเดี่ยวชุดที่สองของเขา เทอร์มินัลเวโลซิตี (ค.ศ. 2020)

ดรีมเทียเตอร์ได้ประกาศอักษรย่อของชื่อเพลงทั้ง 7 ในอัลบั้มและความยาวของแต่ละเพลงเมื่อวันที่ 26 กรกฎาคม ค.ศ. 2021 สองวันต่อมา ก็ได้ประกาศว่าอัลบั้มนี้จะมีชื่อ อะวิวฟรอมเดอะท็อปออฟเดอะเวิลด์ และมีแผนที่จะเผยแพร่เมื่อ 22 ตุลาคม ค.ศ. 2021 โดยมีสองซิงเกิลที่ปล่อยออกมาเพื่อสนับสนุนอัลบั้มนี้ ได้แก่ "ดิเอเลียน" (The Alien) และ "อินวิซิเบิลมอนสเตอร์" (Invisible Monster) ขณะที่มิวสิกวิดีโอเพลง "อะเวกเคนเดอะแมสเตอร์" (Awaken the Master), "แทรนส์เซนดิงไทม์" (Transcending Time) และ "แอนเซอริงเดอะคอลล์" (Answering the Call) ต่างก็ปล่อยออกมาหลังจากวันที่ออกอัลบั้ม

เพลง "ดิเอเลียน" คว้ารางวัลแกรมมีสาขาการแสดงดนตรีเมทัลยอดเยี่ยมใน ค.ศ. 2022 เป็นการคว้ารางวัลแกรมมีครั้งแรกของวงหลังจากเข้าเสนอชื่อชิงรางวัลมาสามครั้ง (การเสนอชื่อเข้าชิงของสองครั้งก่อน ได้แก่ เพลง "ออนเดอะแบ็กส์ออฟแอนเจิลส์" ใน ค.ศ. 2012 และ "ดิเอเนมีอินไซด์" ใน ค.ศ. 2014)

ภาพปกด้านหน้าของอัลบั้มเป็นภาพของก้อนหินที่เรียกว่า Kjeragbolten อยู่ในประเทศนอร์เวย์

 รายชื่อแทร็ก
# เอราวัณ การ์นิเยร์
เอราวัณ การ์นิเยร์ (, เกิด 5 มกราคม 2549) เป็นนักฟุตบอลลูกครึ่ง ไทย-ฝรั่งเศส ที่เล่นตำแหน่งปีกหรือแบ็คขวาให้กับลียอแน เบ เขาเกิดในประเทศฝรั่งเศส และเป็นตัวแทนของประเทศไทยในระดับเยาวชน

 ระดับสโมสร 
การ์นิเยร์เกิดที่เมืองเอคัลลี มีพ่อเป็นชาวฝรั่งเศสและแม่เป็นชาวไทย เขาเริ่มต้นอาชีพนักฟุตบอลเยาวชนโดยเล่นให้กับทีมท้องถิ่นชื่อซาวิญี ในปี 2562 เขาย้ายไปร่วมทีมเยาวชนของลียง ส่วนสูง 180 เซนติเมตร มีทักษะโดดเด่นเรื่องการเลี้ยงบอล และสามารถเล่นได้หลายตำแหน่ง ปัจจุบันสังกัด Olympique Lyon U19 

หลังจากทำผลงานได้ดีกับลียงรุ่นอายุไม่เกิน 19 ปี การ์นิเยร์ก็ได้เลื่อนชั้นสู่ทีมสำรองของลียงในเดือนมกราคม 2567 โดยลงเล่นในแชมเปียนแนตเนชันแนล 3

 ระดับทีมชาติ 
ในเดือนมีนาคม 2567 การ์นิเยร์ถูกเรียกตัวไปแคมป์ทีมชาติไทยรุ่นอายุไม่เกิน 23 ปี ที่บุรีรัมย์

ในเดือนเมษายน 2567 การ์นิเยร์ได้รับเลือกให้ติดทีมชาติไทยรุ่นอายุไม่เกิน 23 ปีในการแข่งขันเอเชียนคัพ รุ่นอายุไม่เกิน 23 ปี 2024 โดยเป็นสมาชิกที่อายุน้อยที่สุดของทีม ในการแข่งขันรอบแบ่งกลุ่มนัดแรกกับอิรัก เขาแอสซิสต์ประตูแรกให้ทีมชาติไทย โดยมีส่วนช่วยให้ทีมชนะ 2–0

 สไตล์การเล่น 
การ์นิเยร์เล่นเป็นแบ็กซ้ายหรือแบ็กขวาในทีมเยาวชนของลียง เนื่องจากเขาสามารถเล่นได้ทั้งสองฝั่งเนื่องจากความสามารถในการใช้เท้าทั้งสองข้าง กับทีมสำรองของลียง เพื่อใช้ความสามารถในการเลี้ยงบอลและการจ่ายบอลที่ดีของเขา โค้ชจึงให้เขาเล่นในตำแหน่งปีก
# โจเอล เดวิด มัวร์
โจเอล เดวิด มัวร์ (, เกิด 25 กันยายน ค.ศ. 1977) เป็นนักแสดงและผู้กำกับชาวอเมริกัน เกิดและเติบโตในเมืองพอร์ตแลนด์ รัฐออริกอน มัวร์เรียนการแสดงในวิทยาลัยก่อนจะย้ายไปลอสแอนเจลิสเพื่อประกอบอาชีพด้านภาพยนตร์ บทบาทสำคัญครั้งแรกของเขาคือ โอเวน ดิตต์แมน ในภาพยนตร์ตลก ค.ศ. 2004 เรื่อง ดอจบอล เกมส์บอลสลาตัน กับ ทีมจ๋อยมหัศจรรย์ ตามด้วยบทบาทในภาพยนตร์ตลกเรื่อง ยายคร้าบบบ ผมอยากมีกิ๊ก (2006), Art School Confidential ของเทอร์รี ซวิกอฟฟ์ (2006) และภาพยนตร์เชือดสยองเรื่อง ขวานสับเขย่าขวัญ (2006)

ในปี ค.ศ. 2008 เขาได้รับบทเป็น คอลิน ฟิชเชอร์ ในซีรีส์ของบริษัทแพร่สัญญาณฟ็อกซ์ เรื่อง พลิกซากปมมรณะ ซึ่งเป็นบทบาทรับเชิญที่เขาแสดงจนกระทั่งซีรีส์จบลงในปี ค.ศ. 2017 ในปี ค.ศ. 2009 เขาได้รับบทเป็น ดร.นอร์ม สเปลล์แมน ในภาพยนตร์ของเจมส์ แคเมรอนเรื่อง อวตาร (2009) ซึ่งเขากลับมาแสดงบทนี้ในภาพยนตร์ภาคต่อ อวตาร: วิถีแห่งสายน้ำ (2022) และ อวตาร 3 ที่กำลังจะเข้าฉายในปี ค.ศ. 2025
# หลักการแบ่งแยก
หลักการแบ่งแยก  เป็นหลักการภายใต้กฎหมายมนุษยธรรมระหว่างประเทศ ที่ว่าในการกระทำการขัดกันทางอาวุธ ผู้ก่อการโจมตีจะต้องพยายามแบ่งแยกพลรบและผู้มิใช่พลรบให้ได้ และห้ามกระทำการกราดโจมตี เพื่อป้องกันมิให้ผู้มิใช่พลรบรวมถึงพลเรือน (กล่าวคือเป็นบุคคลที่ได้รับความคุ้มครองตามกฎหมาย) ตกเป็นเป้าหมายแห่งการโจมตีทางทหาร ซึ่งจะถือเป็นอาญชกรรมสงคราม

หลักการแบ่งแยกไม่เพียงใช้แต่กับบุคคลเท่านั้น แต่ยังใช้กับทรัพย์สิ่งของ ผู้ก่อการโจมตีจะต้องแบ่งแยกทรัพย์สิ่งของทางทหารและทรัพย์สิ่งของทางพลเรือนให้ได้ ซึ่งกฎหมายมนุษยธรรมระหว่างประเทศเคยนิยามไว้ว่า ทรัพย์สิ่งของทางพลเรือนหมายถึงทรัพย์สิ่งของทั้งสิ้นทั้งปวงที่มิใช่ทรัพย์สิ่งของทางทหารพิธีสารเพิ่มเติมฉบับที่หนึ่ง (1977), ข้อ 52(1); ICRC, Study on Customary International Humanitarian Law, 2005, Rule 9. และห้ามโจมตีต่อทรัพย์สิ่งของพลเรือน "การโจมตีจะต้องจำกัดอย่างเคร่งครัดเพียงต่อเป้าหมายทางการทหาร ในกรณีที่เกี่ยวกับทรัพย์สิ่งของนั้น เป้าหมายทางการทหารจะจำกัดเฉพาะทรัพย์สิ่งของซึ่งโดยลักษณะ สถานที่ตั้ง วัตถุประสงค์ หรือการใช้ จะช่วยก่อให้เกิดประสิทธิผลในการปฏิบัติการทางทหารและการทำลาย"พิธีสารเพิ่มเติมฉบับที่หนึ่ง (1977), ข้อ 52(2); ICRC, Study on Customary International Humanitarian Law, 2005, Rule 8. ข้อความดังกล่าวหมายความว่า โครงสร้างพื้นฐานของพลเรือนและสิ่งก่อสร้างของเอกชน (เช่น โรงไฟฟ้า โรงประปา) จะต้องไม่ตกเป็นเป้าหมายแห่งการโจมตีเช่นกัน

อย่างไรก็ตาม มีข้อสังเกตุว่าทหารและพลเรือนมีการใช้งานโครงสร้างพื้นฐานบางอย่างร่วมกันอย่างแบ่งแยกมิได้ เช่นสายเคเบิลใต้ทะเลใต้ทะเล ในกรณีเช่นนี้ ผู้วางแผนโจมตีต้องพิจารณาว่าเข้าข่ายสองข้อหรือไม่ (1) โครงสร้างพื้นฐานดังกล่าวของข้าศึก ช่วยให้เกิดประสิทธิผลในการปฏิบัติการทางทหารอย่างมีนัยสำคัญหรือไม่ (2) การทำลาย เข้ายึดโครงสร้างพื้นฐานดังกล่าวของข้าศึก จะต้องสร้างความได้เปรียบทางทหารอย่างชัดเจน ซึ่งในกรณีของสายเคเบิลอินเตอร์เน็ตใต้ทะเล ยังเป็นที่กังขากันว่าการทำลายสายเคเบิลใต้ทะเลจะช่วยสร้างความได้เปรียบทางทหารอย่างชัดเจนหรือไม่ICRC, International humanitarian law and the challenges of contemporary armed conflicts, 2015. เพราะสุดท้าย การส่งผ่านเดต้าก็จะหาช่องทางอื่นไปถึงปลายทางอยู่ดี
# โยชิโกะ อิกูตะ
โยชิโกะ อิกูตะ (, เกิด 26 พฤศจิกายน 1988) เป็นนักแสดง นักพากย์ และนักเขียนมังงะ ชาวญี่ปุ่น สังกัดอัปต์โปร เกิดที่เมืองสึยามะ จังหวัดโอกายามะ ส่วนสูง 156 ซม. เป็นสมาชิกวง StillAlive
# ตำบลศรีสองรัก
ตำบลศรีสองรัก เป็นตำบลหนึ่งในอำเภอเมืองเลย จังหวัดเลย องค์กรปกครองส่วนท้องถิ่นในพื้นที่คือองค์การบริหารส่วนตำบลศรีสองรัก ซึ่งครอบคลุมพื้นที่ทั้งหมดของตำบล

 ประวัติ 
ตำบลศรีสองรัก เดิมเป็นส่วนหนึ่งของตำบลนาอ้อ อำเภอเมืองเลย จังหวัดเลย จัดตั้งมาตั้งแต่วันที่ 3 กรกฎาคม พ.ศ. 2530 ตามประกาศของกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอเมืองเลยและอำเภอวังสะพุง จังหวัดเลยhttps://ratchakitcha.soc.go.th/documents/1582218.pdf

 ที่ตั้งและอาณาเขต 

 ทิศเหนือ ติดต่อกับตำบลนาแขม อำเภอเมืองเลย จังหวัดเลย และตำบลธาตุ อำเภอเชียงคาน จังหวัดเลย
 ทิศตะวันออก ติดต่อกับตำบลน้ำสวย อำเภอเมือง จังหวัดเลย
 ทิศใต้ ติดต่อกับตำบลนาอ้อ อำเภอเมือง จังหวัดเลย
 ทิศตะวันตก ติดต่อกับตำบลกกดู่และตำบลนาแขม อำเภอเมือง จังหวัดเลย

 การปกครอง 
ตำบลศรีสองรัก แบ่งออกเป็น 11 หมู่บ้าน ดังนี้

 หมู่ที่ 1 บ้านน้อยนาซำ
 หมู่ที่ 2 บ้านนาโคก
 หมู่ที่ 3 บ้านใหม่พัฒนา
 หมู่ที่ 4 บ้านนาม่วง
 หมู่ที่ 5 บ้านท่าบุ่ง
 หมู่ที่ 6 บ้านปากหมาก
 หมู่ที่ 7 บ้านปากหมาก
 หมู่ที่ 8 บ้านวังโป่ง
 หมู่ที่ 9 บ้านท่าวังแคน
 หมู่ที่ 10 บ้านโคกสว่าง
 หมู่ที่ 11 บ้านศรีสองรัก

 สถานศึกษา 

 วิทยาลัยสงฆ์เลย มหาวิทยาลัยมหาจุฬาลงกรณราชวิทยาลัย
 โรงเรียนนาอ้อวิทยา

 สถานที่สำคัญ 

 ค่ายศรีสองรัก
 ภูพุธโธ
 ภูสะนาว
 วัดป่าถ้ำแกลบ
 วัดถ้ำภูสะนาว
 โรงพยาบาลค่ายศรีสองรัก

 บุคคลสร้างชื่อ 

 วัชรินทร์ เกตะวันดี
 พระครูวิจารณ์สังฆกิจ
# เซยูอะวอดส์ ครั้งที่ 15
พิธีมอบรางวัล เซยูอะวอดส์ (声優アワード) ครั้งที่ 15 จัดขึ้นเมื่อวันที่ 6 มีนาคม พ.ศ. 2564 ที่ JOQR Media Plus Hall ในเขตมินาโตะ, โตเกียว โดยจะประกาศผลผู้ชนะรางวัล Merit Awards, Kei Tomiyama Award, Kazue Takahashi Award และ Synergy Award เมื่อวันที่ 16 กุมภาพันธ์ พ.ศ. 2564 ผู้ชนะที่เหลือจะได้รับการประกาศในวันพิธี

ผู้ชนะบริษัทผลงานเด่นนักพากย์นำชายยอดเยี่ยมเค็นจิโร สึดะAmuletoAkihito Narihisago (Id: Invaded) นักพากย์นำหญิงยอดเยี่ยมยูอิ อิชิกาวะmitt managementไวโอเล็ต เอเวอร์การ์เดน (จดหมายฉบับสุดท้าย... แด่เธอผู้เป็นที่รัก)นักพากย์สมทบชายยอดเยี่ยมทาเกฮิโตะ โคยาซุT's FactoryRoswaal L. Mathers (Re:Zero - รีเซทชีวิต ฝ่าวิกฤตต่างโลก)โนบูนางะ ชิมาซากิอาโอนิโปรดักชันYuki Sōma (เสน่ห์สาวข้าวปั้น ฤดูกาลที่ 2)นักพากย์สมทบหญิงยอดเยี่ยมเรนะ อูเอดะ81 ProduceShuka Karino (Darwin's Game)อาการิ คิโตPro-Fitยาชิโระ เนเนะ (ฮานาโกะคุง วิญญาณติดที่)นักพากย์หน้าใหม่ยอดเยี่ยมฝ่ายชายมาซาฮิโระ อิโตHibikiRen Nanahoshi (ฟอร์มอาร์โกนาวิส)ชิอากิ โคบายาชิOffice OsawaMakoto Edamura (ยอดคนลวงโลก)ชิมบะ สึจิยะHimawari Theatre GroupSagami (กะแล้วชีวิตรักวัยรุ่นของผมมันต้องไม่สดใสเลยสักนิด Climax)นักพากย์หน้าใหม่ยอดเยี่ยมฝ่ายหญิงริน ไอระHoripro InternationalWakaba Harukaze, Raki Kiseki (Aikatsu on Parade!)คานะ อิจิโนเซะSigma Seven eYuzuriha Ogawa (ดอกเตอร์สโตน)ริโฮะ ซูงิยามะMausu PromotionMinare Koda (Wave, Listen to Me!)นัตสึมิ ฟูจิวาระอาตส์วิชันAbigail Jones (Great Pretender)อาซูมิ วากิHaikyōAdele von Ascham/Mile (ก็บอกว่าขอแค่ค่าเฉลี่ยไงล่ะคะ!)รางวัลนักร้องยอดเยี่ยมผู้ชนะสมาชิกบริษัทWalküreJUNNAคิโยโนะ ยาซูโนะโนโซมิ นิชิดะนาโอะ โทยามะมิโนริ สึซึกิPersonality Awardผู้ชนะบริษัทผลงานเด่น ฮิโรกิ ยาซูโมโตะ Sigma Seven
Merit Awardผู้ชนะบริษัทเอโกะ มาซึยามะอาโอนิโปรดักชันมาซาเนะ สึคายามะSeinenza Theater CompanyKei Tomiyama Memorial Awardผู้ชนะบริษัทโทชิฮิโกะ เซกิ81 ProduceKazue Takahashi Memorial Awardผู้ชนะบริษัทโยชิโกะ ซากากิบาระFreelanceSynergy Awardผู้ชนะVoicarion IX: Teikoku Koe Kabuki ~Nobunaga no Inu~ stage readingSpecial Honor Awardผู้ชนะดาบพิฆาตอสูรรางวัลขวัญใจเด็กและครอบครัวผู้ชนะบริษัทริเอะ นาคางาวะPeerless Gerberaรางวัลภาพยนตร์/ซีรีส์ต่างประเทศผู้ชนะบริษัทคาซูฮิโระ ยามาจิSeinenza Theater Companyคาซูเอะ โคมิยะTheater Echoรางวัลผู้มีอิทธิพลผู้ชนะบริษัทโคโตริ โคอิวาอิPeerless Gerberaรางวัลนักพากย์ที่ทรงคุณค่าที่สุดผู้ชนะบริษัทฮิโระ ชิโมโนะI'm Enterprise
# คิโดบุไต
คิโดบุไต  เป็นชื่อที่ใช้สำหรับกลุ่มเรือบรรทุกเครื่องบินผสมที่ประกอบด้วยกลุ่มเครื่องบินบนกลุ่มเรือบรรทุกเครื่องบินของกองทัพเรือจักรวรรดิญี่ปุ่น (IJN) ในช่วงแปดเดือนแรกของสงครามแปซิฟิกThorpe, Donald W. (1977) Japanese Naval Air Force Camouflage and Markings World War II, Aero Publishers, Inc., p. 116 

ช่วงเวลาของปฏิบัติการที่รู้จักกันดีที่สุด คือการโจมตีเพิร์ลฮาร์เบอร์ในเดือนธันวาคม ค.ศ. 1941 คิโดบุไตเป็นกองเรือบรรทุกเครื่องบินที่ใหญ่ที่สุดในโลก

 องค์กร 

 กองเรือบรรทุกเครื่องบิน 
 เรือบรรทุกเครื่องบินของคิโดบุไต ค.ศ. 1941  1st Carrier Division อาคากิ  50px คางะ  50px 2nd Carrier Division โซริว  50px ฮิริว  50px 3rd Carrier Division ซุยโฮ  50px โฮโช  50px 4th Carrier Division ริวโจ  50px ไทโย  50px 5th Carrier Division โชกากุ  50px ซุยกากุ  50px

 ผู้บัญชาการทหารของคิโดบุไต 

 รูปภาพผู้บัญชาการทหารของคิโดบุไตที่สำคัญ 

 รูปภาพกลุ่มเครื่องบินของคิโดบุไต
# เซยูอะวอดส์ ครั้งที่ 16
พิธีมอบรางวัล เซยูอะวอดส์ (声優アワード) ครั้งที่ 16 จัดขึ้นเมื่อวันที่ 5 มีนาคม พ.ศ. 2565 ที่ JOQR Media Plus Hall ในเขตมินาโตะ, โตเกียว โดยจะประกาศผลผู้ชนะรางวัล Merit Awards, Kei Tomiyama Award, Kazue Takahashi Award และ Synergy Award เมื่อวันที่ 15 กุมภาพันธ์ พ.ศ. 2565 ผู้ชนะที่เหลือจะได้รับการประกาศในวันพิธี

ผู้ชนะบริษัทผลงานเด่นนักพากย์นำชายยอดเยี่ยมเค็นโช โอโนะAmino ProduceHathaway Noa (โมบิลสูทกันดั้ม ฮาธาเวย์ส) นักพากย์นำหญิงยอดเยี่ยมเมงูมิ โอกาตะBreathe ArtsShinji Ikari (อีวานเกเลียน: 3.0+1.01 สามครั้งก่อน เมื่อเนิ่นนานมาแล้ว)นักพากย์สมทบชายยอดเยี่ยม ฟูมิฮิโกะ ทาจิกิ Office OsawaGendo Ikari (อีวานเกเลียน: 3.0+1.01 สามครั้งก่อน เมื่อเนิ่นนานมาแล้ว)Taizo Hasegawa (กินทามะ เดอะ เวรี่ ไฟนอล) ยูอิจิ นากามูระ INTENTIONโกโจ ซาโตรุ (มหาเวทย์ผนึกมาร)Yuichi Jin (เวิลด์ ทริกเกอร์)นักพากย์สมทบหญิงยอดเยี่ยม มิกาโกะ โคมัตสึ Hirata Officeเซนอิน มากิ (มหาเวทย์ผนึกมาร)Maam (ไดตะลุยแดนเวทมนตร์) ริเอะ ทากาฮาชิ 81 Produceเอมิเลีย (Re:Zero - รีเซทชีวิต ฝ่าวิกฤตต่างโลก)โกโต ฮิเมะ (ความลับสุดยอดของคุณพ่อเลี้ยงเดี่ยว Movie)นักพากย์หน้าใหม่ยอดเยี่ยมฝ่ายชายอาโออิ อิจิกาวะOffice Osawaนาการะ (ซันนีบอย)เรจิ คาวาชิมะAoni Productionฟุชิ (แด่เธอผู้เป็นนิรันดร์)เก็ง ซาโตI'm Enterpriseโทโมซากิ ฟุมิยะ (เกมพลิกโฉมนายกระจอก)นักพากย์หน้าใหม่ยอดเยี่ยมฝ่ายหญิงคานาตะ ไอกาวะMusic Ray'nAi Ohto (วันเดอร์เอ็ก ไพรออริตี)ฮิการุ อากาโอะI'm EnterpriseSeria Morino (เหล่าไอดอลในโลกหลังภัยพิบัติ)เนเนะ ฮิเอดะ81 Produceอิซึมิ ยูซุ (เกมพลิกโฉมนายกระจอก)ฮินากิ ยาโนะSony Music ArtistsYu Takasaki (เลิฟไลฟ์ ชมรมสคูลไอดอลนิจิกะซากิ)รางวัลนักร้องยอดเยี่ยมผู้ชนะบริษัทโซมะ ไซโต 81 ProducePersonality Awardผู้ชนะบริษัทผลงานเด่น ทากาฮิโระ ซากูไร INTENTIONA&G Media Station Comchat Countdown
Merit Awardผู้ชนะบริษัทโยโกะ อาซางามิ	Aksentมิชิฮิโระ อิเคมิสึ	Aoni ProductionKei Tomiyama Memorial Awardผู้ชนะบริษัทเค็นอิจิ ซูซูมูระINTENTIONKazue Takahashi Memorial Awardผู้ชนะบริษัทจุงโกะ อิวาโอะJ. Islandรางวัลเกมผู้ชนะสาวม้าโมเอะSynergy Awardผู้ชนะอีวานเกเลียน: 3.0+1.01 สามครั้งก่อน เมื่อเนิ่นนานมาแล้วSpecial Honor Awardผู้ชนะเจ้าหญิงแห่งเสียงเพลงรางวัลขวัญใจเด็กและครอบครัวผู้ชนะบริษัทเคียวเซ สึคุอิ81 Produceรางวัลภาพยนตร์/ซีรีส์ต่างประเทศผู้ชนะบริษัทไทเท็น คุสุโนกิAmuletoคานาโกะ โทโจAxl-Oneรางวัลผู้มีอิทธิพลผู้ชนะบริษัทโทโมกาซุ เซกิAtomic Monkeyรางวัลนักพากย์ที่ทรงคุณค่าที่สุดผู้ชนะบริษัทฮิโระ ชิโมโนะI'm Enterprise
# การเลิกระดมสรรพกำลัง
การเลิกระดมสรรพกำลังสถาบันวิชาการป้องกันประเทศ กองบัญชาการกองทัพไทย. พจนานุกรมศัพท์ทหารอังกฤษ-ไทย ฉบับใช้ร่วมสามเหล่าทัพ หน้า 146  บ้างเรียกว่า การเลิกระดมพลศัพท์บัญญัติราชบัณฑิตยสถาน 17 ส.ค. 2544 คือขั้นตอนการจัดการให้กองทัพของชาติออกจากสภาวะพร้อมรบ ซึ่งอาจเป็นผลจากการได้รับชัยชนะในสงคราม หรือเพราะวิกฤตการณ์คลี่คลายแล้ว การดำรงและการใช้กำลังรบจึงไม่มีความจำเป็นอีกต่อไป 

สหประชาชาตินิยามการเลิกระดมสรรพกำลังไว้ว่า "เป็นขั้นตอนหลากหลายแง่มุม ซึ่งรับรองอย่างเป็นทางการถึงการเปลี่ยนสถานภาพของบุคคล จากการเป็นสมาชิกของกลุ่มกำลังทางทหารหรือกลุ่มที่คล้ายคลึงกัน สู่การเป็นพลเรือน" บุคคลผู้อยู่ภายใต้การเลิกระดมสรรพกำลัง (ซึ่งส่วนใหญ่เป็นพลทหาร) จะถูกทำให้พ้นจากการควบคุมบังคับบัญชาของหน่วยทหารและกองทัพ แล้วถูกปรับทัศนคติให้ละทิ้งวิธีคิดแบบทหารไปสู่วิธีคิดแบบพลเรือน 

อย่างไรก็ตาม ถึงแม้บรรดาพลรบจะหมดความเป็นทหารเมื่อได้รับเอกสารปลด แต่สัมพันธ์ทางใจต่อโครงสร้างบัญชาการของกองทัพก็ยังคงอยู่ ดังนั้นเพื่อป้องกันมิให้พลรบกลับเข้าร่วมกองทัพ จึงต้องเตรียมการสำคัญอีกหลายอย่างเพื่อสร้างความมั่นใจว่าบรรดาพลรบที่ปลดจากกองทัพ จะสามารถผสมผลานเข้ากับสังคมพลเรือน ตลอดจนสามารถดำรงชีพในฐานะพลเรือน ซึ่งในขั้นตอนนี้ ภาคพลเรือนมีความสำคัญมากในการช่วยให้พลรบกลับคืนสู่ชีวิตแบบพลเรือน

ภายหลังสงครามโลกครั้งที่สองสิ้นสุดในปี 1945 กองทัพสหรัฐเริ่มการเลิกระดมสรรพกำลัง ส่งผลให้ภายในเวลาเพียงสองปี กำลังพลของกองทัพสหรัฐลดลงจาก 12,209,238 นายเหลือเพียง 1,566,000 นาย"Demobilization" http://www.history.army.mil/books/AMH/AMH-24.htm , accessed 3 Oct 2013
อ้างอิง
# เวิลด์ แท็กทีม แชมเปียนชิป (ดับเบิลยูดับเบิลยูอี)
แชมป์โลกแท็กทีม (World Tag Team Championship) เป็นตำแหน่งแชมป์แท็กทีมของWWE ก่อตั้งขึ้นเมื่อ 3 มิถุนายน ค.ศ. 1971 ถึง 16 สิงหาคม ค.ศ. 2010โดยเข็มขัดแชมป์ถูกสถาปนามาตั้งสมัยใช่ชื่อสมาคม World Wide Wrestling Federation (ต่อมาได้เปลี่ยนชื่อมาเป็น World Wrestling Federation ในปี ค.ศ. 1979)

ในช่วงเดือนมีนาคม ค.ศ. 2001 World Wrestling Federation (WWF) ได้ซื้อสมาคม WCW และได้นำเอาเข็มขัดแชมป์แทกทีม WCW มาใช้ร่วมกัน จนถึงเดือนพฤศจิกายน ค.ศ. 2001 ได้ทำการรวมแชมป์เป็นตำแหน่งเดียวกัน โดยได้รีไทร์แชมป์แทกทีม WCW ไปและแชมป์แทกทีม WWF ถูกใช้งานต่อ

ในปี ค.ศ. 2002 สมาคมได้ทำการเปลี่ยนชื่อเป็น WWE และสถาปนาแชมป์แทกทีมเส้นที่สอง คือ ดับเบิลยูดับเบิลยูอี แท็กทีม แชมเปียนชิป ขึ้นหลังจากมีการแบ่งค่ายใน WWE จนต่อมาแชมป์เส้นนี้ได้ถูกรวมแชมป์กับ แชมป์แทกทีม WWE และได้ใช้ชื่อ Unified WWE Tag Team Championship แต่เข็มขัดทั้งสองเส้นยังถูกใช้งานอยู่จนถึงปี ค.ศ. 2010 แชมป์ World Tag Team Championship ถูกรีไทร์ลง

ประวัติ
แชมป์ World Tag Team Championship รู้จักกันดีในชื่อเดิมของ World Wide Wrestling Federation (WWWF) World Tag Team Championship ถูกสถาปนาขึ้นในปี ค.ศ. 1971 โดยแชมป์แทกทีมคู่แรก คือ Luke Graham และ Tarzan Tyler ซึ่งได้ในวันที่ 3 มิถุนายน และชื่อเดิมของ World Wrestling Federation (WWF) World Tag Team Championship ในตอนที่เปลี่ยนชื่อสมาคมมาเป็น World Wrestling Federation (WWF) ในปี ค.ศ. 1979

ในปี ค.ศ. 2001 WWF ได้ซื้อสมาคม World Championship Wrestling (WCW) กลุ่ม The Invasion ได้เกิดขึ้นระหว่างที่กลุ่มWCW/ECW Alliance แตกกลุ่ม ในเซอร์ไวเวอร์ ซีรีส์ (2001) ได้จัดแมทช์การปล้ำรวมแชมป์เข้ากับแชมป์โลกแทกทีม WCW ในกรงเหล็ก โดยแชมป์แทกทีม WCW The Dudley Boyz เป็นฝ่ายเอาชนะ แชมป์แทกทีม WWF Hardy Boyz และต่อมาแชมป์แทกทีม WCW ถูกรีไทร์ลง

หลังจากมีการเปลี่ยนชื่อสมาคมมาเป็น WWE ในปี ค.ศ. 2002 แชมป์เส้นนี้ได้ถูกเรียกว่า World Wrestling Entertainment (WWE) Tag Team Championship จากนั้นได้มีการแบ่งค่ายใน WWE โดยแชมป์ World Wrestling Entertainment (WWE) Tag Team Championship ถูกย้ายไปอยู่ที่ค่ายรอว์ ตามมาด้วยค่ายSmackDown! ได้มีการสถาปนาแชมป์ WWE Tag Team Championship โดยผู้จัดการทั่วไป Stephanie McMahon พร้อมกับสถาปนาแชมป์ World Heavyweight Championship ในค่ายรอว์ หลังจากที่แชมป์โลก WWE Championship ถูกย้ายไปปค่ายSmackDown! ต่อมาแชมป์ WWE Tag Team Championship ของค่ายรอว์ถูกเปลี่ยนชื่อมาเป็น World Tag Team Championship หลังจากนั้นชื่แชมป์แทกทีมก็ไม่เคยถูกเปลี่ยนชื่ออีก

ในWrestleMania XXV ทีมThe Colóns (Carlito และPrimo) ได้รวมแชมป์แทกทีมสองเส้นทั้ง World Tag Team Champions และ WWE Tag Team Champions เปลี่ยนชื่อมาเป็น Unified WWE Tag Team Championship

แชมป์ Unified WWE Tag Team Championship สามารถปรากฏตัวได้ในทุกค่ายของ WWE จนถึงวันที่ 16 สิงหาคม ค.ศ. 2010 แชมป์ World Tag Team Championship ถูกรีไทร์ และได้ใช้แชมป์ WWE Tag Team Championship ต่อตามมาด้วยมีการเปลี่ยนดีไซน์เข็มขัดแชมป์ WWE Tag Team Championship เส้นใหมให้แชมป์ The Hart Dynasty (David Hart Smith และTyson Kidd) โดย Bret Hart

 สถิติการครองแชมป์โลกแท็กทีม
# จูเจียเจี่ยว
จูเจียเจี่ยว (เซี่ยงไฮ้: Chukakoq) เป็นเมืองน้ำโบราณในเขตชิงผู่ ในชานเมืองเซี่ยงไฮ้ มีประชากร 95,536 คน ในจูเจียเจี่ยวเต็มไปด้วยสิ่งปลูกสร้างโบราณที่สำคัญ เช่น ที่ทำการไปรษณีย์จากสมัยราชวงศ์ชิง, สะพานฟั่งเชิง, สวนเค่อจื๋อ  และวัดยฺเหวียนจิน 

นอกจากนี้เมืองยังเป็นที่รู้จักจากอาหาร โดยเฉพาะถั่วเหลืองและรากบัว

ด้วยความที่มีทางน้ำจำนวนมาก การเดินทางภายในเมืองเก่าจึงสามารถเดินทางโดยเรือได้ เมืองนี้สามารถเข้าถึงได้โดยสถานีจูเจียเจี่ยวบนสาย 17 ของรถไฟใต้ดินเซี่ยงไฮ้